Քոուչինգը տնային աշխատանքում

**Տնային աշխատանքի քոուչը** () կրկնուսույցի տարատեսակ է, ում առաքելությունն է նպաստել սովորողի ընդհանուր ակադեմիական հաջողությանը։ Ծնողը կարող է տնային աշխատանքի քոուչ վարձել, երբ երեխան դժվարանում է ուսումնառության մեջ։ Վերջինիս պատճառները կարող են տարբեր լինել. հմտությունների, կազմակերպվածության պակաս, գործնական հմտությունների կամ մոտիվացիայի պակաս։ Քոուչի նպատակն է աջակցել երեխային հաջողակ սովորող դառնալու ճանապարհին՝ աշխատելով նրա հետ հանձնարարություններ անելով, ուսումնական նյութ տրամադրելով և օգնելով արդյունավետ կառավարել իր ժամանակը։ Ուշադրության պակասի և հիպերակտիվության համախտանիշ ունեցող սովորողների դեպքում քոուչը կարող է աշխատել նաև սովորողի ուշադրության շեղման ախտանիշների հետ։ Այսպիսի դեպքերում տնային աշխատանքի քոուչի աշխատանքը բավականին նման է ուշադրության պակասի և հիպերակտիվության համախտանիշի հետ աշխատող քոուչի աշխատանքին, սակայն այս դեպքում հիմնական նպատակը դպրոցի հաջողությունն է։ 

Որոշ դեպքերում օգտագործվում է «տնային աշխատանքի օգնական» բնութագրումը՝ «տնային աշխատանքի քոուչի փոխարեն»։

## Կիրառություն
Տնային աշխատանքի քոուչը ցուցվում է այն դեպքերում, երբ սովորողի ցածր առաջադիմությունն առավելապես պայմանավորված է ոչ այնքան նյութն ընկալելու բարդությամբ, որքան կազմակերպչական հմտությունների զարգացման կարիքով։ 

Այսպիսի սովորողները կարող են ունենալ Ուշադրության պակասի և հիպերակտիվության համախտանիշի նշաններ։ Centers for Disease Control-ի հրապարակած վերջին վիճակագրությունը ցույց է տալիս, որ 4-17 տարեկան երեխաների 11%-ը ունեն Ուշադրության պակասի և հիպերակտիվության համախտանիշ։ Նշված համախտանիշ ունեցող աշակերտների 33%-ը չեն ավարտում դպրոցն իրենց հասակակիցների հետ։ 

Տնային աշխատանքի քոուչ վարձելու դեպքում ծնողները հույս են ունենում, որ աջակցությունը, որը ներառում է հմտությունների զարգացում, առաջադրանքների կատարման ռազմավարության մշակում, հանձնարարությունների իրականացման ընդհանուր մոնիտորինգ, ավելի մեծ հնարավորություն կտա նրանց երեխաներին ժամանակին ավարտե դպրոցըլ։

## Արդյունավետություն
Ծնողները սովորաբար չափում են տնային աշխատանքի քոուչի աշխատանքի արդյունավետությունը բարձր դասարանների արդյունքներով։ Առկա են մի շարք պատմություններ և դեպքերի հետազոտություններ, որոնք պատմում են այն մասին, թե ինչպես են տնային աշխատանքի քոուչներն օգնում սովորողներին բարելավել իրենց գնահատականները և ինքնավստահությունը:
Տնային աշխատանքի քոուչի գործունեությունն օգնում է նաև սովորողներին զարգացնել ստրեսակայությունը և բարելավել հուզական դրությունը։ Հանձնարարությունների կատարմանն ուղղված ճիշտ մոտեցումը թույլ է տալիս իրականացնել ավելի շատ առաջադրանքներ ավելի մեծ արդյունավետությամբ։

## Դրական և բացասական կողմեր
### Դրական կողմեր
* Անհատական մոտեցում. սովորողներն ստանում են անհատականացված մոտեցում և աջակցություն, որը հիմնված է նրանց հստակ կարիքների վրա
*Ուսումնառության սովորությունների բարելացում։ Աջակցողը կարող է օգնել սովորողին զարգացնել ուսումնառության արդյունավետ ռազմավարություն և մոտեցումներ։
* Հաշվետվողականություն։ Քոուչը կարող է օգնել սովորողին մշտադիտարկել իր առաջադրանքներն ու միշտ հետևել անելիքին։
*Մոտիվացիա։ Քոուչը կարող է քաջալերել և մոտիվացնել՝ աջակցելով սովորողին կենտրոնանալ իր ակադեմիական նպատակների վրա։

### Բացասական կողմեր
*Արժեք։ Որոշ սովորողներ, ովքեր անհատական քոուչինգի կարիք ունեն, ֆինանսական խնդիրների պատճառով չեն կարողանում ստանալ համապատասխան աջակցություն։
*Ժամանակ։ Պարբերական հանդիպումները պահանջում են համապատասխան ջանք և ժամանակ, որը կարող է չհամապատասխանել աշակերտների խիտ գրաֆիկին։ 
*Համապատասխանություն: Ոչ բոլոր քոուչերն են համապատասխանում յուրաքանչյուր սովորողի։ Սովորողի ուսումնառության կարիքներին համապատասխանող քոուչ գտնելը կարող է պահանջել որոշակի փորձարկումներ և երբեմն էլ՝ ձախողումներ։  
*Կախվածություն: Քոուչը կարող է որոշակի կախվածության մեջ դնել սովորողին, ինչի արդյունքում վերջինս կդժվարանա զարգացնել խնդիրներ լուծելու իր սեփական հմտությունը։ 
*Հասանելիություն: Հասանելի քոուչ գտնելը ևս երբեմն մարտահրավերային է լինում։

## Տես նաև
*Քոուչինգ
*Մենթորություն

## Ծանոթագրություններ

Կատեգորիա:Մանկավարժական հոգեբանություն